
Kasutusloa andmine (Pärna tn 19)

1. ASJAOLUD JA MENETLUSE KÄIK
27.08.2020 laekus ehitisregistri keskkonda läbivaatamiseks Pärna tn 19 püstitatud aiamajale ehitisregistri koodiga 121344367  kasutusloa taotlus nr 2011371/16354. Taotlusele on lisatud aiamaja auditi aruanne “1720_Parna19_2020-07-22“, auditor UÜ Balt Ehitusprojekt. Auditi aruande kohaselt aiamaja on ehitatud 2000. aastal ilma projektita. Ehitusseadustiku ja planeerimisseaduse rakendamise seaduse § 28 lg 6 kohaselt  ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. Ehitise auditi tellib omanik.
27.08.2020  on ehitisregistri  keskkonnas, koduleht www.ehr.ee, genereeritud kasutusloa eelnõu nr  2012371/14754,  menetlus nr 226696 ning eelnõu on suunatud kooskõlastamiseks Päästeametile, geodeesia ja maakorralduse-, arhitektuuri ja planeerimise- ning järelevalve osakonnale.
Kasutusloa menetlus toimus ehitisregistri elektroonilises keskkonnas.
24.09.2020 kooskõlastasid ehitisregistri elektroonilises keskkonnas kasutusloa taotluse kõik kaasatud isikud. Päästeameti Ida päästekeskus kooskõlastas tingimisi märkusega: „Hoone vastab I kasutusviisiga ehitisele esitatavatele olulistele tuleohutusnõuetele, kuid puudub nõuetekohane väline tulekustutusvesi (olemasolev veevõtukoht asub oluliselt kaugemal ettenähtud 150 meetrist).
Järelevalve osakond kooskõlastus tingimisi märkusega:  „Kooskõlastus on antud ainult aiamajale ning kooskõlastus kehtib ainult tingimusel, et väline tulekustutusveevõtu koht asub Pärna tn 19 aiamajast maksimaalselt 150 m kaugusel.“ Koos taotlusega esitatud auditi aruande hinnangu kohaselt on „Aiamaja kasutamine on ohutu.“ 
Ehitusseadustiku § 11 lg 2 punkti 2 kohaselt hõlmavad ehitisele esitatavad nõuded asjakohasel juhul tuleohutust. 30.03.2017 siseministri määruse nr 17  „Ehitisele esitatavad tuleohutusnõuded ja nõuded tuletõrje veevarustusele“ § 54 lg 1 kohaselt peab igal ehitisel olema tulekahju kustutamiseks vajalik tuletõrje veevarustus, mis rajatakse tuleohutuse seaduse ja käesoleva määruse kohaselt. Tuletõrje veevajadus määratakse kindlaks olenevalt hoonestusest või ehitise kasutamisest. Ning sama paragrahvi lg 2 kohaselt tuletõrje veevarustus projekteeritakse ja ehitatakse nii, et tulekahju korral on tagatud kustutusvee kättesaadavus, on arvestatud vahemaaga ehitise ja hüdrandi ning ehitise ja muu veevõtukoha vahel, on arvesse võetud vajaminevat vooluhulka ja kustutusaega. Nimetatud parameetrid on sätestatud tehnilises normis, sealhulgas asjakohases standardis.
AÜ Berjozka on asutatud eelmise sajandi 60-ndate aastate alguses. Aastate jooksul  on AÜ Berjozka territooriumil ehitatud ja kasutatud nii aiamaju, kui ka teisi majandusehitisi. Tuletõrje veevõtukoha aastaringse kasutamise probleemi lahendamine vastavalt nõudmistele ei ole Pärna tn 19 kinnistu omaniku kohustus, kuid nõuetekohase välise tulekustutusveevõtu koha puudumine tekitab kaudset ohtu Pärna tn 19 aiamajale ning muudele AÜ Berjozka koosseisu kuuluvatele hoonetele ja rajatistele.
Vastavalt Narva Linnavalitsuse 10.03.1999 korraldusele nr 463-k „AÜ Berjozka piiride ja pindala kinnitamine“ sh ka Pärna tn 19 tänava kinnistud kuuluvad AÜ Berjozka üldpindala koosseisu. Kehtivatele nõuetele vastav aastaringne veevõtu võimalus tule kustutamiseks AÜ-s  Berjozka puudub. 23.04.2010 teatas AÜ Berjozka aiandusühistu esimees järelevalve osakonnale kirjalikult (kiri nr 1-12/727), et aiandusühistus on veekogu, salvkaevud.  10.09.2018 saatis järelevalve osakond aiandusühistule Berjozka märgukirja nr 1-13.3.2/3719, milles juhtis tähelepanu tuleohutusseaduses sätestatud nõuetele, sh ka välisele tulekustutusveevõtu kohale ning teatas, et Narva Linnavolikogu võttis vastu aiandusühistutele rahalise toetuse väljamaksmise korra. Korra kohaselt välise tulekustutusveevõtu koha ehitamine kuulub rahalise toetuse nimekirja. 14.08.2019 laekus puurkaevu asukoha kooskõlastamise taotlus välise tulekahju kustutuse jaoks  tehnilise vee kogumiseks 19 meetri sügavusel.
15.04. 2020. aastal oli antud ehitusluba  aadressil Narva linn, AÜ Berjozka üldmaale puurkaevu püstitamiseks. Tänase päeva seisuga puuduvad Narva Linnavalitsuses AÜ Berjozka territooriumil välise tulekustutusveevõtu koha väljaehitamise kohta andmed.
18.12.2020 Päästeamet täiendavalt kirjalikult selgitas ehitisregistris „tingimisi“ kooskõlastust: „Kasutusloa kooskõlastamisest ei keelduta kui üksikelamu või selle juurde kuuluva abihoonel ainsaks puuduseks on välise tulekustutusvee puudumine. Kasutusloa taotlus kooskõlastatakse märkusega haldusaktile ning sõnastus on järgmine: „Ehitusloa ehitusprojektis kirjeldatud tuletõrje veevõtukoht puudub“. 
Tuletõrje veevõtukoha rajamine asustusüksuse turvalisuse tagamiseks ei ole aiandusühistute piirkondades suvila ja aiamaja või üksikelamu omaniku ainukohustus. Sellest tingituna Päästeamet väljastab hoone kasutusloa kooskõlastamise märkusega, kus kirjeldab ehitusprojektis esitatud veevõtukoha puudumist.“ (Narva linnavalitsuse dok.register nr 12392).
[bookmark: _GoBack]Seega, ehitusseadustiku § 55 kohaselt  puuduvad Pärna tn 19 kinnistule püstitatud aiamajale kasutusloa andmisest keeldumise põhjused.

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2    
       	kohaselt on järelevalve osakonna põhiülesandeks ehitus- ja kasutuslubade taotluste 
      	 menetlemine ning linnavalitsuse vastavasisuliste korralduste ettevalmistamine, mille 
       	alusel toimub ehitusloa või kasutusloa andmine, muutmine, kehtetuks tunnistamine või 
       	andmisest keeldumine.

3. OTSUS
Väljastada Pärna tn 19  püstitatud aiamajale kasutusluba märkusega “puudub väline tulekustutuse veevõtukoht“

4. RAKENDUSSÄTTED
4.1.	Korraldus jõustub seadusega sätestatud korras. 
4.2.	 Narva Linnavalitsuse Arhitektuuri- ja Linnaplaneerimise Ametil teha AÜ Berjozka juhatusele teatavaks, et aiandusühistu territooriumil peab olema korraldatud väline tulekustutusveevõtu koht.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

